Diari Oficial de la Generalitat Valenciana


Sumari del DOGV 4398, del 13-12-2002 (2002/13853)

Notificació a Gete I, SA. Expedient número VIVI/040502/742.
-----------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13389


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Gete I, SA. Expedient número VIVI/040502/742. [2002/S13532]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de la resolució a Gete I, SA, amb expedient VIVI/040501/742.
  
Vist el procediment sancionador VIVI/040501/742 seguit contra Gete I, SA, Lodefer, SL, per infracció del règim legal que regula els habitatges de protecció oficial.
  
Vist que, amb data 14 de juny de 2002, l'instructor del procediment elevava l'oportuna proposta de resolució.
  
Vist que la representació de Gete I, SA, formula al·legacions a esta.
  
Atés que les dites al·legacions no es poden estimar basant-se:
  
1. Quant a la ratificació de les al·legades al plec de càrrecs, pel qual establix el segons considerant de la proposta de resolució, que es té ací per reproduït en nom de l'economia processal.
  
2. No es considera que els defectes imputats tinguen la consideració de defectes a la vista, per la qual cosa no s'ha produït la prescripció de la infracció.
  
Atés que en la tramitació del procediment s'han observat les normes contingudes en el Reial Decret 1.398/1993, de 4 d'agost, i, supletòriament les contingudes en el títol IX de la Llei de Règim Jurídic de les Administracions Públiques.
  
Atés que és competència d'este Servici Territorial d'Arquitectura i Habitatge la resolució del present procediment, en virtut del que disposa el Decret del Govern Valencià 110/2000, de 18 de juliol.
  
Vists els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques i la resta de normes de general i pertinent aplicació, el cap del Servici Territorial d'Arquitectura i Habitatge dicta la següent:
  
Resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de 3.006 euros (tres mil sis euros).
  
2. Obligar l'expedientat que, per si o a càrrec seu, realitze en el termini de 15 dies les obres següents:
  
Procedir a repassar les persianes de l'habitatge, amb la correcció dels problemes d'esmunyiment i de fixació defectuosos i, si és procedent, substitució de lames de dimensions adequades.
  
Contra esta resolució que, no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes comptador des del dia següent de la recepció de la present notificació, de conformitat amb el que preveu l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
Cas que la part dispositiva de la resolució ordene l'execució d'obres i, independentment del que s'ha exposat anteriorment, se'l requerix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li advertix que, si no és així, es procedirà per l'administració a realitzar la seua execució forçosa, i se li imposa successives multes coercitives, en relació amb l'article 96 de la Llei de Règim Jurídic de les Administracions Públiques i les disposicions concordants del Reial Decret Legislatiu 31/1978 i el Reial Decret 3.148/1978, de 31 d'octubre i 10 de novembre, respectivament.
  
S'advertix igualment que, si s'incomplix l'anterior requeriment, es podrà instruir un nou expedient sancionador, de conformitat amb el que establix l'article 166 del Reglament d'Habitatges de Protecció Oficial.